Randaberg kirke

Randaberg kirke er en langkirke fra 1845 i Randaberg kommune, Rogaland fylke, også kjent som Harestad kirke. Bygget i 1845 for å samle Randaberg i et sogn i stedet for de to middelalderkirkene på Viste og Randabergkirken geografisk sentralt i Randaberg kommune. Deler av bygningsmaterialet kommer fra stavkirken som lå på Randaberg. Byggverket er i tømmer og har nå 460 plasser. Kirken ble utvidet på slutten av 1970-tallet ved at en fikk nytt alterparti, dåps- og preste-sakresti og toalett. Det ble også installert et nytt Magnussen & Son orgel. På slutten av 1990-tallet ble Grødem menighet utskilt som egen menighet og fikk egen kirke; Grødem kirke. Høsten 2014 ble det oppført en «kirkestue», som har gitt kirken et ekstra møterom, kjøkken, toaletter og bårerom. Det gamle bårehuset, fra slutten av 70-tallet, ble revet i forbindelse med nybygget. Referanser Eksterne lenker (no) «Randaberg kirke». Kirkesøk. Den norske kirke. (no) «Randaberg kirke». Kulturminnesøk. Riksantikvaren – Direktoratet for kulturminneforvaltning. Randaberg menighets egen nettside